Maria Eugenia Luc

**Maria Eugenia Luc** (Rosario, Argentina, 1958ko abenduaren 6a) argentinar jatorriko bizkaitar musikagilea da. Argentinan jaioa, han egin zituen bere lehenengo Musika ikasketak, Harmonia, Kontrapuntu, Konposizio eta Instrumentazio arloetan irakasle izateko. Nazioarteko hainbat ikastarotan parte hartu du.

Buenos Airesen bertan irakasle modura aritu zen urte askoan, eta ondoren, Milanen egon eta gero, Bilbora etorri eta FORCEMen hasi zen lanean. 1997tik 2000ra Kuraia izeneko Bilboko Musika Garaikideko Konpositoreen Elkarteko lehendakaria izan zen. 2001. urtean KLEM sortu zuten (*KURAIA Laboratorio de Electroacústica y Multimedia*), eta bertako zuzendarikidea izan da 2011. urtera arte. Ensemble KURAIAko zuzendari artistikoa da.

## Biografia 
Rosario-Argentinako Unibertsitate Nazionalean egin zituen lehen musika-ikasketak, Buenos Aireseko Musika Ikerketa eta Ekoizpeneko Laborategian, Scuola di Musica Contemporanea di Milanon, l'École Nationale de Musique d' Aulnay-sous-Boisen (Frantzia, non Konposizioko Lehen Sariarekin diploma eman zioten, aho batez), Saila. Parisko 8 Unibertsitateko Musika Sailean: "Composition asistée par ordinateur" (Frantzia) eta Euskal Herriko Unibertsitatean (Espainia) jarraitzeko.

Nazioarteko Ikastaroen bekaduna izan da, besteak beste, Musikinstitut Darmstadt (Alemania), Accademia Chigiana di Siena (Italia), Musika Compostelan (Espainia), Manuel de Falla (Espainia), Tomás Luis de Victoria (Espainia), Brasilia (Brasil), Latinoamericano de Música Contemporánea (Uruguai) Dieter Schnebelen agindupean, Luis de Pablo, Brian Ferneyhough, Franco Donatoni, Ennio Morricone, Horacio Vaggione.

[thumb|200px| Zentroan oporretako musika-programazioa. "Gorputza" izenburupean, konpositore garaikideekin egindako azken lana Ensemble Kuraiaren bakarlarien eskutik izan zen. [Maria Eugenia Luc, Ana Bofill-Levi, Sofía Martínez eta Marcelle de Manziarlyren lanak interpretatuko zituzten, 2017.04.18]]
## Lan ibilbidea 
Buenos Airesko Goi Mailako Kontserbatorioko "Manuel de Falla", Buenos Airesko Unibertsitate Nazionaleko irakasle ohia da, eta Ricordi Milano argitaletxearen laguntzaile jardun du jatorrizko eskuizkribuak berrikusten eta zuzentzen. 2003tik 2010era bitartean, Arte Ederren Fakultateko eta Euskal Herriko Unibertsitateko Arte Eszenikoetako masterreko irakasle izan da.  2004az geroztik, Musikeneko (Euskal Herriko Goi-mailako Musika Ikastegia) irakaslea da.

1986tik aurrera, Ikastaroak, Mintegiak eta Hitzaldiak ematen ditu, hainbat erakundek gonbidatuta: Hochschule für Musik, Berlingo Universität der Künste , Madrilgo LIEM, Salamancako Unibertsitateko Arte eta Teknologia Biltzarra, Euskal Herriko Unibertsitatea, (EHME) Euskadiko Kultura Biltzarra, Eusko Jaurlaritza, Bizkaiko Foru Aldundia, Jaialdi Bateratuen Sinposioa (Huelva), Madrilgo Arte Ederren Zirkulua, Tarragonako Udala, KURAIA (Bilbo), Comune di Milano (Italia), Argentinako Kultura Idazkaritza, Collegium Musicum, Buenos Aireseko Kontserbatorio Nagusia eta Rosarioko Unibertsitate Nazionala (Argentina).

Nazioarteko konposizio-lehiaketetako epaimahaikidea izan da, besteak beste, Ciudad de Tarragona, Leioako laburrak, Miniatura elektronikoak, Francesc Civil, Francisco Escudero, Pablo Sorozábal eta abar.

1997an KURAIA sortu zuen (Bilboko Musika Garaikideko Taldea), eta 2000. urtera arte izan zen presidente. 2001ean KLEM (Elektroakustika eta Multimedia Laborategia) sortu zuen, eta haren zuzendari artistikoa izan zen 2010era arte. Ensemble KURAIAren Arte Zuzendaria da eta XXI. mendeetako musikak zabaltzeko eta prestatzeko lan handia egiten du.

## Sariak eta aintzatespena 
Bere lanak sarituak izan ziren: Erromako Institutu Italo-Latinoamerikarrak, I.M.E.B. - Bourges, I.S.C.M. (International Society of Contemporary Music), Eusko Jaurlaritzako Kultura Saila, Musika Elektroakustikoaren SGAE Nazioarteko Saria, Ars Contemporanea.

Bere musika Europa, Asia eta Amerikako hainbat auditoriotan eta jaialditan estreinatu da, besteak beste, Colón Antzokia (Buenos Aires), Kunitachi College of Music Jaialdia (Tokio), Hochschule für Musik (Berlin), Royal Academy of Music (Londres), Théâtre du Port de la Lune (Bordele), Palazzo Chigi Saracini (Siena), Parisko eta Erromako  Goethe Jaialdia, Accademia Internazionale della Musica (Milan), Guggenheim-Bilbao Museoa, Euskalduna Jauregia (Bilbo), MACBA Auditorioa (Bartzelona), 400 Auditorioa - Arte Reina Sofía Zentroa (Madril), Kursaal jauregia (Donostia), La Pedrera eraikina (Bartzelona), Koldo Mitxelena (Donostia), Estrasbourgoko Musika Jaialdia, Donostiako Musika Hamabostaldia (Donostia), BBVA Fundazioaren Musika Garaikidearen Zikloa (Bilbo), Aujourd'huy Musique jaialdia (Perpinyà), PLAZA jaialdia (Donostia), Artea eta Scenza di Roma jaialdia, KLEM-KURAIA jaialdia (Bilbo), Musikaste jaialdia (Errenteria), Montevideoko eta Txileko Santiagoko Goethe institutua, etab.

## Musika 
María Eugenia Luc-en lanak interpretatu dituzte, besteak beste, bakarlari hauek: Mario Caroli, Harry Sparnnay, Pierre Strauch, Séverine Ballon, Claude Delangle, Jean Geoffroy, Jean Pierre Dupuy; taldeak: Barcelona 216, Taller Sonoro, Plural Ensemble, Próxima Centauri, Dúo Levent, Cello Octet Ámsterdam, Ensemble Kuraia; y orkestrak: Euskadiko Orkestra Sinfonikoa, Bilbao Orkestra Sinfonikoa, Rosarioko Orquesta Sinfonikoa,  Ernest Martínez Izquierdo, Pablo González, Juanjo Mena edo Marcelo de Jesú en gidaritzapean.

## Lan katalogoa 
## Erreferentziak 
## Kanpo estekak 
*  Maria Eugenia Lucen webgunea